വിമാന കമ്ബനികള്ക്കുള്ള നിയന്ത്രണങ്ങള് നീക്കി, ആഭ്യന്തര സര്വീസുകളില് നൂറ് ശതമാനം യാത്രക്കാര്ക്ക് അനുമതി ന്യൂഡല്ഹി: കൊവിഡിന്റെ രണ്ടാം തരംഗത്തെ തുടര്ന്ന് രാജ്യത്തെ വിമാന സര്വീസുകള്ക്ക് ഏര്പ്പെടുത്തിയിരുന്ന നിയന്ത്രണങ്ങള് കേന്ദ്ര സര്ക്കാര് നീക്കി. ഇതുവരെ 85 ശതമാനം യാത്രക്കാര്ക്കു മാത്രമാണ് ആഭ്യന്തരസര്വീസുകളില് അനുമതി നല്കിയിരുന്നത്. ഇനി മുതല് ആഭ്യന്തര സര്വീസുകളില് നൂറ് ശതമാനം യാത്രക്കാരെയും അനുവദിക്കും. ഈ മാസം 18 മുതലാണ് പുതിയ തീരുമാനം നിലവില് വരിക. രാജ്യത്തെ കൊവിഡ് കണക്കുകളില് വന്ന കുറവും തീരുമാനത്തെ സ്വാധീനിച്ചിട്ടുണ്ടാകാമെന്ന് കരുതുന്നു. രാജ്യത്ത് എട്ട് മാസത്തിന് ശേഷം കൊവിഡ് പ്രതിദിന കണക്ക് പതിനയ്യായിരത്തിന് താഴെയെത്തിയിട്ടുണ്ട്. കഴിഞ്ഞ ഇരുപത്തിനാല് മണിക്കൂറിനിടെ 14313 പേര്ക്കാണ് രാജ്യത്ത് കൊവിഡ് സ്ഥിരീകരിച്ചത്. നിലവില് കേരളത്തില് മാത്രമാണ് അയ്യായിരത്തിന് മുകളില് രോഗികളുള്ളത്.